Man verdrink na hy kinders red | Maroela Media
Man verdrink na hy kinders red
'n Man het in Port Elizabeth in die Oos-Kaap verdrink nadat hy glo 'n groep kinders wat in die moeilikheid beland het uit die water gered het.
Craig Lambinon, woordvoerder van die Nasionale Seereddingsinstituut (NSRI), het gesê die voorval het by Smelly Creek plaasgevind. "Met ons aankoms op die toneel is daar vasgestel dat 'n man die water binnegegaan het om 'n groep kinders te help wat in die moeilikheid beland het."
Volgens ooggetuies kon die man daarin slaag om talle kinders uit die water te red voor hy self in die moeilikheid beland het en onder die water verdwyn het. Die man is uit die water gehaal waarna mond-tot-mond-asemhaling toegepas is. "Hy is deur paramedici op die toneel dood verklaar."
Kaapstad-man vas oor reeksmoorde en -verkragtings
Twee polisiebeamptes dood in Oos-Kaap
Hierdie is n held!!! Dis jammer mens lees een keer van hulle en dis verby. Sulke mense se familie moet n toekenning kry van dapperheid, sy naam moet opgeskryf word in die heldeboeke saam met Racheltjie de Beer en Wolraad Woltemade, die man het sy lewe opgeoffer vir ander. Dapper dapper man, so baie kyk en help nie, mag hy onthou word. Sterkte aan die familie, dis jammer dat hy sy lewe verloor het om ander te red, julle het n yster van n man hier verloor, mag hy onthou word deur almal.
Stem saam, hy is ñ held! Sou net graag sy naam wou weet!
Sy naam is Antonio Banderas. Nie enige een sal sy lewe opoffer vir ander nie….
'n Baaise man het verdrink – en as 'n held gesterf – nadat hy drie kinders uit die see gered het. Dié man wat deur sy vriende net as Antonio Banderas (32) bekend is, het Donderdagmiddag op 'n noodkreet van drie kinders in die see by New Brighton-strand gereageer.
Dit is die inligting van Nuus24 af
Dis so `n tragdie, maar `n held was hy verseker. Beter as die meeste van ons mensdom wat net sal toe kyk en wag vir iemand anders om te help!